саломарэзкі наогул напамінаюць сельскагаспадарчы двор на тэрыторыі ваенных дзеянняў. У Белагаловых усё аформлена з вялікім эстэтычным густам. Усё прыгожа, чароўна, усё замілоўвае і вочы, і душу. І арэлі – вялікія, надзейныя, дзе добра і Лерачцы пагойдацца, і маладой яшчэ бабулі ногі і рукі ад работы адпусціць… Эксклюзіўны самаробны стол сярод яблыняў, калодзеж з цудоўным афармленнем. Увесь падворак выглядае месцам адпачынку. І гэта таксама мастацтва — за прыгажосцю не ўбачыць чужому воку, што тут кіпіць заўжды праца: вясковая, цяжкая, штодзённая, ад цямна да цямна.